**Laverne Eve** (s. 16. kesäkuuta 1965 Nassau) on bahamalainen keihäänheittäjä.

Eve on osallistunut olympialaisiin Soulissa 1988, Atlantassa 1996, Sydneyssä 2000, Ateenassa 2004 ja Pekingissä 2008. Ateenassa hän selviytyi loppukilpailuun ja sijoittui kuudenneksi tuloksella 62,77 m. Hän on vanhin olympialaisten keihäänheittokilpailuun osallistunut. Maailmanmestaruuskilpailuihin hän on osallistunut yhdeksän kertaa vuosina 1987, 1991, 1995, 1997, 1999, 2001, 2003, 2005 ja 2007. Loppukilpailuun hän selviytyi Pariisissa 2003, jossa heitti kahdeksanneksi tuloksella 59,60 m sekä Helsingissä 2005, jossa heitti kymmenenneksi tuloksella 57,10 m. Helsingin MM-kilpailuissa hänestä tuli MM-kisojen vanhin loppukilpailuun selviytynyt naiskeihäänheittäjä ja Osakassa 2007 vanhin MM-kisoihin osallistunut keihäänheittäjä.

Kansainyhteisön kisoissa Eve voitti kultaa vuonna 2002 ja hopeaa 2006. Pan-Amerikan kisoissa hän sijoittui toiseksi vuosina 1995 ja 2003 sekä kolmanneksi vuosina 1999 ja 2007. Keski-Amerikan ja Karibian kisoissa  hän sijoittui kuulantyönnössä kolmanneksi vuonna 1993 ja keihäänheitossa kolmanneksi vuosina 1998 ja 2006. Yleisurheilun Keski-Amerikan ja Karibian mestaruuskisoissa Eve voitti keihäänheiton mestaruuden vuosina 1989, 1991, 1999, 2001, 2003, 2005 ja 2008. Yleisurheilun maailmancupissa 1989 hän sijoittui keihäänheitossa kolmanneksi Amerikan joukkueessa.

Even ennätys vanhalla keihäsmallilla on 64,78 m (vuonna 1989) ja uudella keihäsmallilla 63,73 m (2000). Lisäksi hän on työntänyt kuulaa 15,82 m (1994), heittänyt kiekkoa 52,52 m (1990) ja moukaria 54,90 m (1999). Hänen keihäänheittoennätyksensä oli vielä kesäkuussa 2017 Bahaman ennätys. Kiekkoennätys oli Bahaman ennätys vuoteen 2016 asti. Syyskuussa 2005 hän heitti Monacossa 40-vuotiaiden maailmanennätyksen 61,96 m ja kesäkuussa 2010 Nassaussa 45-vuotiaiden maailmanennätyksen 53,88 m.

Lähteet
-------

1. 1 2 3  Laverne Eve Kansainvälinen yleisurheiluliitto.  (englanniksi)
2. 1 2  Laverne Eve *Olympedia*. Viitattu 7.8.2021. (englanniksi)
3. ↑  Butler, Mark (toim.): *Athletics Statistics Book – Games of the XXXII Olympiad – Tokyo 2020*, s. 46, 48. World Athletics, 2021. Teoksen verkkoversio. (englanniksi)
4. 1 2  Butler, Mark (toim.): *IAAF Statistics Book: Daegu 2011*, s. 29, 34, 35, 259–262, 315, 438, 664, 667. IAAF, 2011. (englanniksi)
5. ↑  Pan American Games *gbrathletics.com*. gbrathletics.com. Viitattu 5.4.2012. (englanniksi)
6. ↑  Biscayart, Eduardo: Cuba's five gold medal party – Pan-Am Games, Day 5 *iaaf.org*.  28.7.2007. IAAF. Viitattu 5.4.2012. (englanniksi)
7. ↑  Central American and Caribbean Games (Women) *gbrathletics.com*. gbrathletics.com. Viitattu 5.4.2012. (englanniksi)
8. ↑  Clavelo Robinson, Javier: Cuba dominates last day - CAC Games, Day 5 *iaaf.org*.  30.7.2006. IAAF. Viitattu 5.4.2012. (englanniksi)
9. ↑  Central American and Caribbean Championships (Women) *gbrathletics.com*. gbrathletics.com. Viitattu 5.4.2012. (englanniksi)
10. ↑  Biscayart, Eduardo: Sands jumps 17.29 in Cali – CAC Champs Day Two *iaaf.org*.  6.7.2008. IAAF. Viitattu 5.4.2012. (englanniksi)
11. ↑  Butler, Mark (toim.): *IAAF World Championships – London 2017 – Statistics Handbook*, s. 746. IAAF, 2017. (englanniksi)
12. ↑  Serena finishes fourth at World U20s  22.7.2016. The Nassau Guardian. Viitattu 3.9.2017.
13. ↑  All Time World Rankings - Javelin Throw *mastersathletics.net*. mastersathletics.net.  Arkistoitu 4.3.2016. Viitattu 5.4.2012. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |